Asukas huomaa ilmanvaihdon epätasapainon siitä, kun ilma tuntuu seisovalta ja tunkkaiselta tai asunnossa on vetoisaa ja viileää. Tällöin on syytä tutkia asiaa tarkemmin. Kun kiinteistöjen ilmanvaihtoa aletaan tutkia ja korjata, on huomattava, että pelkkien korvausilmaventtiilien uusiminen tai ilmanvaihdon aikaohjelmien asetusten ja tehon säätäminen ei välttämättä yksin riitä korjaamaan tilannetta. Mahdolliset vuodot hormeissa pitää ensin tutkia ja tukkia ja vasta sen jälkeen päästään tasapainottamaan koko kiinteistön ilmanvaihtoa.